**SAAS - yleiset toimitus- ja käyttöehdot**

Sopimuspohja tehty ostajamyönteisestä näkökulmas­ta tilanteeseen, jossa asiakasyritys ostaa verkon kautta yleisesti tarjolla olevan SaaS-konseptin mukaisesti määräaikaisesti ohjelmistotuotteita ja/tai ohjelmistopalveluja IT-alan ohjelmistoyritykseltä.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

 *Draft 0.1– \_\_.\_\_.20­­\_\_*

**SAAS - yleiset toimitus- ja käyttöehdot XYZ Oy 1/20XX**

#  Rekisteröityminen

1.1 XYZ Oy (jäljempänä ”Toimittaja”) myymät palvelut ja tuotteet ovat myynnissä vain yrityksille, ei luonnollisille henkilöille. Yrityksen (jäljempänä ”Asiakas”) tilauksen tekeminen edellyttää rekisteröitymistä.

1.2 Ensimmäisen tilauksen yhteydessä Asiakkaan tulee:
a) rekisteröityä Asiakkaana Toimittajan asiakasrekisteriin ilmoittamalla nimensä, yrityksensä sekä muut pyydetyt tiedot.
b) Antaa suostumuksensa siihen, että Toimittaja rekisteröi tarvittavat henkilötiedot asiakasrekisteriinsä. Toimittajan asiakastiedot ovat luottamuksellisia. Toimittaja noudattaa toiminnassaan henkilötietolain määräyksiä ja sitoutuu olemaan luovuttamatta asiakastietoja kolmansille osapuolille.

1.3 Yhteydenpito osapuolten välillä tapahtuu ensisijassa sähköpostitse tai toissijaisesti puhelimitse.

1.4 Näiden toimitusehtojen mukainen sitova kauppasopimus tulee voimaan, kun Toimittaja on sähköpostilla lähettänyt Asiakkaalle tilausvahvistuksen.

# Hinnat ja lisenssin voimassaoloaika

2.1 Toimittajan kulloinkin voimassaolevat hinnat ovat nähtävissä Toimittajan yleisessä hinnastossa www-sivuilla XYZ.fi. Kaikkiin hintoihin lisätään kulloinkin voimassaoleva arvolisävero (\_\_\_\_kuussa 20\_\_: \_\_ %). Kaikki hinnat ilmoitetaan euroissa.

2.2 Verkon kautta ostettaessa Toimittajan myymä abc-palvelu on luonteeltaan käyttöoikeuslisenssi: tämä lisenssi on voimassa 6 kalenterikuukautta lisenssin avauksesta. Nämä toimitus- ja käyttöehdot ovat voimassa toistaiseksi.

# Palvelun käyttö

3.1 Palvelun sisältökuvaus on löydettävissä toimittajan www-sivuilta [www.XYZ.fi](http://www.XYZ.fi). Toimittajalla on oikeus tehdä palveluun vähäisiä teknisiä muutoksia, jotka eivät vaikuta palvelun sisältöön tai palvelutasoon. Asiakkaalla on oikeus käyttää Toimittajan palvelua lisenssiensä voimassaolon ajan.

3.2 Toimittajalla on oikeus estää Asiakkaan pääsy palveluun, jos Toimittaja perustellusti epäilee Asiakkaan kuormittavan tai käyttävän palvelua tavalla, joka ei vastaa palvelun sisältökuvausta tai vaarantaa palvelun tuottamisen muille käyttäjille. Toimittajan on ilmoitettava Asiakkaalle palveluun pääsyn estämisestä ennakkoon.

3.3 Asiakas vastaa, että palvelua käyttävät Asiakkaan henkilöt säilyttävät käyttäjätunnuksensa ja salasanansa huolellisesti eivätkä paljasta niitä kolmansille osapuolille.

#  Toimitus

## Toimitusaika on korkeintaan 1 työpäivä maksun vastaanottamisesta. Jos Asiakkaan tilaama tuote tai palvelu on loppunut tilapäisesti tai kokonaan, niin Toimittaja ilmoittaa Asiakkaalle asiasta viipymättä.

##  Kaikki tuotteet toimitetaan Asiakkaalle sähköisessä muodossa. Toimitus on tapahtunut, kun Asiakkaalle on toimitettu tilattu tuote tai palvelu sähköisessä muodossa tai linkkinä palveluun tai tunnuksina.

## Myös laskut Asiakkaalle toimitetaan sähköisesti (sähköposti, verkkolasku tai muu vastaava).

#  Maksutavat

##  Maksu tapahtuu seuraavia maksutapoja käyttäen: a) Maksu tapahtuu pankkien maksupainikkeilla tai luottokorteilla. Toimittaja avaa palvelun ja lähettää sähköpostilla tarvittavat tiedot yllä 5. kohdassa mainitussa aikataulussa.b) Maksu verkkolaskulla tai tilisiirrolla. Maksuosoituksen kirjauduttua Toimittajan pankkitilille, Toimittaja avaa palvelun ja lähettää sähköpostilla tarvittavat tiedot yllä 5. kohdassa mainitussa aikataulussa maksusuorituksen jälkeen.

# Virhe toimituksessa

## Mikäli toimitettu palvelu tai tuote on väärä, palvelu tai tuote on vaurioitunut tai kyseessä on muu Toimittajan virhe, tulee Asiakkaan ilmoittaa asiasta virheen ilmennettyä Toimittajalle, joko sähköpostilla osoitteeseen myynti@XYZ.fi tai postitse osoitteeseen: XYZ Oy, PL. 123, 45678 Helsinki tai puhelimitse 000000000. Virheellinen toimitus korjataan viipymättä.

# Vastuunrajoitus

## Toimittaja ei vastaa Asiakkaalle aiheutuneista välillisistä eikä epäsuorista vahingoista. Toimittaja vastaa Asiakkaalle aiheutuneista välittömistä vahingoista, jotka johtuvat Toimittajan tekemästä sopimusehtojen rikkomisesta. Toimittajan vastuu sopimusrikkomuksen kohteena olevan tuotteen tai palvelun osalta rajoittuu kuitenkin voimassa olevan hinnaston mukaisen tuote- tai palveluhinnan kahden vuoden kuukausimaksuja vastaavaan summaan

##  Jos todetaan, että Toimittajan tuotteiden tai palveluun liittyvien ohjelmistojen sopimuksen mukainen käyttö rikkoo kolmannen osapuolen immateriaalioikeuksia, on Toimittajalla oikeus hankkia omalla kustannuksellaan oikeus käytön jatkamiseen, korvata käyttö toiminnallisesti vastaavalla tavalla tai muuttaa tuotteita tai palveluja niin, ettei kolmannen oikeuksia loukata.

#  **Asiakkaan aineistot**

Toimittaja säilyttää mahdollisia Asiakkaan aineistoja Asiakkaan lisenssin voimassaolon ajan. Toimittaja tekee päivittäin varmuuskopiot Asiakkaan aineistoista.

# Riitojen ratkaisu

Tähän sopimukseen sovelletaan Suomen lakia. Riitojen ratkaisupaikka on Helsingin käräjäoikeus.